STEC คว้างานสร้างสนามบินอู่ตะเภา-เมืองการบินเฟส 1 มูลค่า 1.86 พันลบ.
STEC คว้างานสร้างสนามบินอู่ตะเภา-เมืองการบินเฟส 1 มูลค่า 1.86 พันลบ.
23 พ.ย. 2563

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) เปิดเผยว่า บริษัทฯ ได้ลงนามสัญญาจ้างโครงการก่อสร้างโครงการพัฒนาสนามบินอู่ตะเภาและเมืองการบินภาคตะวันออก (เฟสที่1) งานที่ต้องดำเนินการก่อน NTP (สัญญาลงวันที่ 3 พฤศจิกายน 2563) เจ้าของโครงการ คือ สำนักงานคณะกรรมการนโยบายเขตพัฒนาพิเศษภาคตะวันออก ผู้ว่าจ้าง คือ บริษัท อู่ตะเภา อินเตอร์เนชั่นแนล เอวิเอชั่น จำกัด มูลค่าโครงการ 1,857,187,688.00 บาท ไม่รวมภาษีมูลค่าเพิ่ม
ลักษณะงานก่อสร้าง เป็นงานจ้างออกแบบพัฒนาสนามบินเฟสที่ 1  และงานรื้ออาคารซ่อมบำรุงอากาศยานของ บมจ.การบินไทย งานก่อสร้างรั้วชั่วคราว และงานรักษาความปลอดภัยในพื้นที่ก่อสร้าง ระยะเวลาดำเนินการ 18 เดือน นับจากวันที่สัญญาร่วมลงทุนมีผลใช้บังคับ